ระเบียบสำนักทะเบียนกลางระเบียบสำนักทะเบียนกลางว่าด้วยการพิจารณาลงรายการสถานะบุคคลในทะเบียนราษฎรให้แก่บุคคลบนพื้นที่สูงพ.ศ. ๒๕๔๓[๑] อาศัยอำนาจตามความในมาตรา ๘ (๑) วรรคสองแห่งพระราชบัญญัติการทะเบียนราษฎร พ.ศ. ๒๕๓๔ผู้อำนวยการทะเบียนกลางวางระเบียบปฏิบัติว่าด้วยการพิจารณาลงรายการสถานะบุคคลในทะเบียนราษฎรให้แก่บุคคลบนพื้นที่สูงไว้ดังนี้ภาค ๑บททั่วไป ลักษณะ ๑การบังคับใช้และนิยามศัพท์ข้อ ๑ระเบียบนี้เรียกว่า ระเบียบสำนักทะเบียนกลางว่าด้วยการพิจารณาลงรายการสถานะบุคคลในทะเบียนราษฎรให้แก่บุคคลบนพื้นที่สูงพ.ศ.๒๕๔๓ข้อ ๒ระเบียบนี้ให้ใช้บังคับตั้งแต่วันที่ ๑ มิถุนายน ๒๕๔๓ เป็นต้นไปข้อ ๓ ให้ยกเลิก ระเบียบสำนักทะเบียนกลางว่าด้วยการพิจารณาลงรายการสัญชาติไทยในทะเบียนบ้านให้แก่ชาวไทยภูเขาพ.ศ. ๒๕๓๔ แก้ไขเพิ่มเติม ฉบับที่ ๒ พ.ศ. ๒๕๓๙ข้อ ๔ระเบียบนี้ให้ใช้บังคับเฉพาะในเขตท้องที่จังหวัดดังต่อไปนี้ คือ ๑)จังหวัดกาญจนบุรี ๒) กำแพงเพชร ๓) เชียงราย ๔) เชียงใหม่ ๕) ตาก ๖) น่าน ๗)ประจวบคีรีขันธ์ ๘) พะเยา ๙) พิษณุโลก ๑๐) เพชรบุรี ๑๑) เพชรบูรณ์ ๑๒) แพร่ ๑๓)แม่ฮ่องสอน ๑๔) ราชบุรี ๑๕) เลย ๑๖) ลำปาง ๑๗) ลำพูน ๑๘) สุโขทัย ๑๙) สุพรรณบุรี๒๐) อุทัยธานี และจังหวัดที่ผู้อำนวยการทะเบียนกลางกำหนดเพิ่มเติมภายหลังข้อ ๕ระเบียบนี้ใช้บังคับกับบุคคลบนพื้นที่สูงที่มีคุณสมบัติตามกฎหมายว่าด้วยสัญชาติข้อ ๖ในระเบียบนี้ ถ้าข้อความมิได้แสดงให้เห็นเป็นอย่างอื่นชาวไทยภูเขา หมายความว่ากลุ่มชาติพันธุ์ดั้งดิมที่อาศัยทำกินหรือบรรพชนอาศัยทำกินอยู่บนพื้นที่สูงในราชอาณาจักรซึ่งมีวัฒนธรรม ประเพณี ความเชื่อ ภาษาและการดำเนินชีวิต ที่มีเอกลักษณ์เฉพาะตัวประกอบด้วย ๙ ชาติพันธุ์หลักคือ(๑) กะเหรี่ยง หรือซึ่งอาจเรียกว่าปกาเกอะญอ (สกอว์) โพล่ง (โปว์) ตองสู้ (ปะโอ) บะแก (บะเว)(๒) ม้ง หรือซึ่งอาจเรียกว่าแม้ว(๓) เมี่ยน หรือซึ่งอาจเรียกว่าเย้า, อิ้วเมี่ยน(๔) อาข่า หรือซึ่งอาจเรียกว่าอีก้อ(๕) ลาหู่ หรือซึ่งอาจเรียกว่ามูเซอ(๖) ลีซู หรือซึ่งอาจเรียกว่าลีซอ(๗) ลัวะ หรือซึ่งอาจเรียกว่าละเวือะ, ละว้า, ถิ่น, มัล, ปรัย(๘) ขมุ(๙) มลาบรี หรือซึ่งอาจเรียกว่าคนตองเหลืองและกลุ่มชาติพันธุ์ที่มีลักษณะเช่นเดียวกับชาวไทยภูเขาซึ่งผู้อำนวยการทะเบียนกลางกำหนดเพิ่มเติมพื้นที่สูง หมายความว่าพื้นที่ที่เป็นอยู่ของชาวเขาเผ่าต่าง ๆ และชนกลุ่มน้อย หรือเป็นที่ตั้งบ้านเรือนและที่ทำกินที่มีความลาดชั้นโดยเฉลี่ยมากกว่าร้อยละ๓๕ หรือมีความสูงกว่าระดับน้ำทะเล ๕๐๐ เมตรขึ้นไป ในจังหวัดต่าง ๆ ๒๐ จังหวัด คือจังหวัดกาญจนบุรี กำแพงเพชร เชียงราย เชียงใหม่ ตาก น่าน ประจวบคีรีขันธ์ พะเยาพิษณุโลก เพชรบุรี เพชรบูรณ์ แพร่ แม่ฮ่องสอน ราชบุรี เลย ลำปาง ลำพูน สุโขทัยสุพรรณบุรี อุทัยธานี และจังหวัดที่ผู้อำนวยการทะเบียนกลางกำหนดเพิ่มเติมภายหลังบุคคลบนพื้นที่สูงหมายความว่า บุคคลซึ่งเป็นชาวไทยภูเขา คนไทยหรือกลุ่มชนอื่น ๆที่อาศัยอยู่บนพื้นที่สูง ซึ่งรัฐบาลไม่ได้มีนโยบายดูแลดำเนินการเป็นการเฉพาะและให้หมายความรวมถึงบุคคลบนพื้นที่สูงที่อพยพลงมาอาศัยอยู่บนพื้นราบด้วยสถานะบุคคล หมายความว่าสถานภาพตามกฎหมายว่าด้วยสัญชาติกฎหมายว่าด้วยคนเข้าเมืองและกฎหมายว่าด้วยการทะเบียนคนต่างด้าวอำเภอ ให้หมายความรวมถึงกิ่งอำเภอนายอำเภอ ให้หมายความรวมถึงปลัดอำเภอผู้เป็นหัวหน้าประจำกิ่งอำเภอวัน หมายความว่าวันตามปีปฏิทินราชการบิดา หมายความว่าบิดาตามกฎหมายและบิดาซึ่งมิได้มีการสมรสกับมารดาภริยา ให้หมายความรวมถึงหญิงที่ได้ทำการสมรสตามประเพณีหรือตามข้อเท็จจริงกับชายด้วยแม้มิได้มีการจดทะเบียนสมรสตามกฎหมายก็ตามสมรส ให้หมายความรวมถึงการสมรสตามประเพณีซึ่งมิได้มีการจดทะเบียนด้วยนายทะเบียนหมายความตามที่กำหนดไว้ในมาตรา ๔ แห่งพระราชบัญญัติการทะเบียนราษฎร พ.ศ. ๒๕๓๔สำนักทะเบียนหมายความตามที่กำหนดไว้ในมาตรา ๘ (๔) และ (๕) หรือมาตรา ๙ แห่งพระราชบัญญัติการทะเบียนราษฎรพ.ศ. ๒๕๓๔องค์กรพัฒนาเอกชนหมายความว่า องค์กรพัฒนาเอกชนที่มีประวัติและผลงานการทำงานที่บันทึกไว้ชัดเจนซึ่งทำงานในเขตชุมชนบนพื้นที่สูงข้อความอื่น ๆ ให้นำนิยามศัพท์และข้อความต่าง ๆที่เกี่ยวช้องตามที่กำหนดไว้ในระเบียบสำนักทะเบียนกลางว่าด้วยการจัดทำทะเบียนราษฎรพ.ศ. ๒๕๓๕ มาบังคับใช้โดยอนุโลมข้อ ๗ในการระบุชื่อชาติพันธุ์ของชาวไทยภูเขาลงในทะเบียนราษฎรให้นายทะเบียนระบุชื่อกลุ่มชาติพันธุ์ตามชื่อหลักซึ่งได้กำหนดไว้ในระเบียบนี้คือ กะเหรี่ยง ม้ง เมี่ยน อาข่า ลาหู่ ลีซู ลัวะ ขมุ มลาบรีข้อ ๘การดำเนินการขอลงรายการสถานะบุคคลในทะเบียนราษฎรตามกระบวนการที่ระบุไว้ในระเบียบไม่ตัดสิทธิผู้ยื่นคำร้องที่จะฟ้องคดีในทางปกครองข้อ ๙ให้ผู้อำนวยการทะเบียนกลางเป็นผู้รักษาการตามระเบียบนี้และให้มีอำนาจตีความและวินิจฉัยปัญหาอันเกี่ยวกับการปฏิบัติตามระเบียบนี้ลักษณะ ๒ทะเบียนคนเกิด ทะเบียนคนตาย และการย้ายที่อยู่ข้อ ๑๐เมื่อมีการเกิดหรือการตายของบุคคลบนพื้นที่สูงให้นายทะเบียนปฏิบัติตามระเบียบสำนักทะเบียนกลางว่าด้วยการจัดทำทะเบียนราษฎรตามแต่กรณี ส่วนการย้ายที่อยู่ของบุคคลบนพื้นที่สูงที่ยังมิได้กำหนดสถานะตามระเบียบนี้ให้เป็นไปตามนโยบายของทางราชการภาค ๒การลงรายการสัญชาติไทยในทะเบียนบ้าน ลักษณะ ๓การยื่นคำร้องและการพิจารณาลงรายการสัญชาติไทยในทะเบียนบ้านข้อ ๑๑ชาวไทยภูเขาที่จะได้รับการลงรายการสัญชาติไทยโดยเพิ่มชื่อและรายการบุคคลเข้าในทะเบียนบ้าน(ท.ร.๑๔) จะต้องเป็นบุคคลที่มีสัญชาติไทยตามกฎหมายว่าด้วยสัญชาติสำหรับบุคคลบนพื้นที่สูงที่จะไดรับการลงรายการสัญชาติไทยโดยเพิ่มชื่อและรายการบุคคลเข้าในทะเบียนบ้าน(ท.ร.๑๔)จะต้องเป็นบุคคลที่ทางราชการได้จัดทำทะเบียนประวัติและบัตรประจำตัวไว้แล้วและจะต้องเป็นบุคคลที่มีสัญชาติไทยตามกฎหมายว่าด้วยสัญชาติให้สันนิษฐานไว้ก่อนว่า บุคคลที่เกิดในราชอาณาจักรระว่างวันที่๑๐ เมษายน พ.ศ. ๒๔๕๖ จนถึงวันที่ ๑๓ ธันวาคม พ.ศ. ๒๕๑๕เป็นบุคคลซึ่งมีสัญชาติไทยเว้นแต่จะพิสูจน์ได้เป็นอย่างอื่นความในวรรคสามให้สันนิษฐานจากเอกสารหลักฐานต่าง ๆที่ออกโดยส่วนราชการหรือพยานหลักฐานแวดล้อมกรณีโดยอาศัยการพิสูจน์ทางประวัติศาสตร์ ภาษาศาสตร์หรือชาติพันธุ์วรรณนา เป็นต้นข้อ ๑๒ผู้ยื่นคำร้องอาจอ้างเอกสารดังต่อไปนี้เป็นพยานเพื่อใช้พิสูจน์ข้อเท็จจริงอันทำให้ได้รับสัญชาติไทยตามกฎหมายว่าด้วยสัญชาติ(๑) เอกสารที่ได้จากการจัดทำทะเบียนประวัติต่าง ๆตามกฎหมายว่าด้วยการทะเบียนราษฎร และตามมติคณะรัฐมนตรี เช่น๑.๑ เอกสารที่ได้รับจากการสำรวจ ตรวจสอบและการจดทะเบียนราษฎรชาวเขา (แบบ ท.ร. ช.ข. ๑) เมื่อระหว่างปี พ.ศ. ๒๕๑๒ ๒๕๑๓ หรือ ๑.๒ เอกสารที่ได้รับจากการจัดทำทะเบียนราษฎรตามโครงการจัดทำเลขประจำตัวประชาชนที่คณะรัฐมนตรีมีมติอนุมัติเมื่อวันที่ ๒๐ กรกฎาคม พ.ศ. ๒๕๒๕ หรือ ๑.๓เอกสารที่ได้รับจากการสำรวจข้อมูลประชากรชาวเขาตามโครงการที่คณะรัฐมนตรีอนุมัติเมื่อวันที่ ๒๔ เมษายน พ.ศ. ๒๕๒๗ ระหว่าง พ.ศ. ๒๕๒๘ - ๒๕๓๑ (ทะเบียนสำรวจบัญชีบุคคลในบ้าน)ซึ่งกรมประชาสงเคราะห์และหน่วยงานในสังกัดให้การรับรอง หรือ๑.๔เอกสารที่ได้รับจากการจัดทำทะเบียนประวัติและบัตรประจำตัวบุคคลบนพื้นที่สูงตามโครงการที่คณะรัฐมนตรีอนุมัติเมื่อวันที่ ๕ มิถุนายน พ.ศ. ๒๕๓๓ ระหว่าง พ.ศ.๒๕๓๓ ๒๕๓๔ หรือ๑.๕เอกสารที่ได้รับจากการจัดทำทะเบียนบุคคลตามโครงการจัดทำทะเบียนประวัติชุมชนบนพื้นที่สูงปี พ.ศ. ๒๕๔๒ หรือ๑.๖ เอกสารที่ได้รับจากการจัดทำทะเบียนบ้าน (ท.ร.๑๓)สำหรับคนที่เข้าเมืองโดยชอบด้วยกฎหมายแต่อยู่ในลักษณะชั่วคราวหรือเข้าเมืองโดยไม่ชอบด้วยกฎหมายตามกฎหมายว่าด้วยคนเข้าเมือง เป็นต้น(๒) เอกสารต่าง ๆที่ทางราชการออกให้เพื่อรับรองสถานะบุคคลตามกฎหมาย เช่น ใบรับแจ้งการเกิด,ใบรับรองการเกิด, สูติบัตร เป็นต้น(๓) เอกสารอื่น ๆที่มีรายละเอียดสามารถเป็นข้อมูลในการพิสูจน์ข้อเท็จจริงอันทำให้ได้รับสัญชาติไทยได้ข้อ ๑๓บุคคลผู้ยื่นคำร้องอาจอ้างบุคคลเป็นพยานเพื่อพิสูจน์ข้อเท็จจริงอันทำให้ได้รับสัญชาติไทยตามกฎหมายว่าด้วยสัญชาติได้เช่น(๑) ผู้ใหญ่บ้าน, กำนัน หรืออดีตผู้ใหญ่บ้าน กำนันที่ดำรงตำแหน่งอยู่ในระหว่างที่บุคคลผู้ยื่นคำร้องมีข้อเท็จจริงให้ได้รับสัญขาติไทย(๒) ผู้นำชุมชน ผู้นำเครือข่ายชุมชนหรืออดีตคณะกรรมการหมู่บ้านหรือชุมชนที่ดำรงตำแหน่งอยู่ในระหว่างที่บุคคลผู้ยื่นคำร้องมีข้อเท็จจริงให้ได้รับสัญชาติไทย(๓) เจ้าหน้าที่ของส่วนราชการที่เคยปฏิบัติงานอยู่ในพื้นที่นั้นๆ ในระหว่างที่บุคคลผู้ยื่นคำร้องเกิด(๔) เจ้าหน้าที่ซึ่งทำการศึกษาวิจัยของสถาบันวิจัยชาวเขาหรือหน่วยงานที่มีผลงานทางวิชาการเกี่ยวข้องกับประวัติศาสตร์ภาษาศาสตร์หรือชาติพันธุ์วรรณนา เป็นต้นโดยรับรองเกี่ยวกับการตั้งถิ่นฐานของบุคคลผู้ยื่นคำร้อง(๕) การรับรองขององค์กรพัฒนาเอกชนที่มีประวัติ และผลงานการทำงานที่บันทึกไว้ชัดเจนซึ่งทำงานในเขตชุมชนบนพื้นที่สูงข้อ ๑๔บุคคลผู้ยื่นคำร้อง อาจอ้างวัตถุใด ๆเป็นพยานเพื่อพิสูจน์ข้อเท็จจริงอันทำให้ได้รับสัญชาติไทยตามกฎหมายว่าด้วยสัญชาติได้ข้อ ๑๕ บุคคลตามข้อ ๑๑ ที่ประสงค์จะขอให้พิจารณาลงรายการสัญชาติไทยในทะเบียนบ้าน (ท.ร.๑๔)จะต้องยื่นคำร้องตามแบบที่กำหนดไว้ท้ายระเบียบนี้ต่อนายทะเบียนแห่งท้องที่ที่มีภูมิลำเนาอยู่ในปัจจุบันให้ผู้ร้องแจ้งชื่อบุคคลในครอบครัวพร้อมรายการบุคคลต่าง ๆตามแบบในคำร้องโดยจะต้องมีหลักฐานที่เกี่ยวข้องกับแต่ละบุคคลประกอบเรื่องด้วยข้อ ๑๖กรณีที่ชาวไทยภูเขาหรือบุคคลบนพื้นที่สูงเป็นผู้เยาว์ซึ่งบิดาและมารดาเสียชีวิตแล้วหรือไม่ทราบว่ามีชีวิตอยู่หรือไม่และไม่ทราบว่าอยู่ที่ใดให้ผู้ปกครองหรือผู้อุปการะเลี้ยงดู ยื่นคำร้องขอลงรายการสัญชาติไทยและเพิ่มชื่อเข้าในทะเบียนบ้านแทนโดยให้ปฏิบัติตามที่กำหนดไว้ในระเบียบนี้โดยอนุโลมข้อ ๑๗ชาวไทยภูเขาหรือบุคคลบนพื้นที่สูงซึ่งมีความประสงค์จะยื่นคำร้องขอลงรายการสัญชาติให้ยื่นคำร้องต่อนายทะเบียน และเมื่อนายทะเบียนได้รับคำร้องแล้วให้ดำเนินการดังนี้(๑) ตรวจสอบความชอบด้วยกฎหมายของคำร้องและเอกสารหลักฐานต่าง ๆ(๒) ตรวจสอบไปยังสำนักทะเบียนจังหวัด สำนักทะเบียนอื่นที่อยู่ในโครงการเชื่อมโยงระบบเครือข่ายระบบทะเบียนราษฎรด้วยคอมพิวเตอร์หรือฐานข้อมูลทะเบียนประวัติราษฎรว่าผู้ร้องและบุคคลที่มีชื่อตามคำร้องมีชื่อและรายการบุคคลในทะเบียนบ้านแห่งอื่นหรือไม่(๓) รวบรวมหลักฐานทั้งหมดโดยรวบรวมรายชื่อเป็นรายครอบครัวลงในแบบพิมพ์บัญชีการพิจารณาลงรายการสัญชาติไทยตามที่กำหนดท้ายระเบียบนี้พร้อมเสนอความเห็นเป็นหนังสือโดยสรุปข้อเท็จจริงและข้อกฎหมายต่อนายอำเภอแห่งท้องที่ภายใน ๓๐ วันทำการ นับแต่วันที่รับเรื่องในกรณีตรวจสอบพบความไม่ถูกต้องสมบูรณ์ของคำร้องให้นายทะเบียนแจ้งให้แก่ผู้ร้องทราบเป็นหนังสือภายใน ๑๕ วันนับแต่วันที่ได้รับคำร้องเมื่อผู้ยื่นคำร้องได้แก้ไขความไม่ถูกต้องสมบูรณ์ของคำร้องแล้วให้นายทะเบียนดำเนินการต่อไปตามระเบียบข้อ ๑๘ในการพิจารณาคำร้องและพยานหลักฐานต่าง ๆ ให้นายทะเบียนปฏิบัติดังต่อไปนี้(๑) พยานเอกสารที่ยื่นมาให้นายทะเบียนตรวจสอบความถูกต้องของเอกสารรวมถึงแก้ไขเพิ่มเติมรายการที่เกิดขึ้นในกรณีที่รายการในทะเบียนบุคคลตามเอกสารไม่ถูกต้องตรงกันให้ดำเนินการตรวจสอบโดยสอบถามพยานบุคคลตามข้อ ๑๓(๒) ในการถามพยานบุคคลตาม (๑) ให้ดำเนินการดังนี้๒.๑ ให้พยานบุคคลที่มีอายุมากกว่า ๑๘ ปีสาบานหรือปฏิญาณตามความเชื่อของคนก่อนให้ถ้อยคำ๒.๒ให้นายทะเบียนสอบถามถึงข้อมูลให้ได้ความจริงที่ไม่ตรงกับเอกสารเพื่อตรวจสอบความไม่ถูกต้องของเอกสารโดยใช้แบบสอบสวน ปค. ๑๔๒.๓ ให้นายทะเบียนตรวจสอบคำร้องสรุปความเห็นเสนอนายอำเภอเพื่อดำเนินการต่อไป(๓) ในกรณีจำเป็น การสอบถามพยานบุคคลตาม (๒)ให้มีล่ามอยู่ด้วยในขณะทำการสอบสวนและให้นายทะเบียนจัดให้มีการบันทึกเป็นลายลักษณ์อักษรหรือบันทึกเทปเรื่องการให้ปากคำไว้เป็นหลักฐานข้อ ๑๙ในกรณีที่นายทะเบียนมีคำสั่งไม่รับคำร้องโดยไม่แจ้งเหตุหรือแจ้งเหตุแต่เหตุแห่งการนั้นผู้ยื่นคำร้องสามารถพิสูจน์ได้เป็นอย่างอื่นผู้ยื่นคำร้องมีสิทธิยื่นอุทธรณ์คำสั่งของนายทะเบียนไปยังคณะกรรมการอุทธรณ์อำเภอได้ภายใน ๓๐ วัน นับแต่วันที่ได้รับแจ้งคำสั่งเป็นหนังสือข้อ ๒๐ ผู้ยื่นคำร้องอาจให้องค์กรพัฒนาเอกชนหรือคณะกรรมการชุมชนเข้าทำการช่วยเหลือดำเนินการเขียนรวบรวมคำร้องและพยานหลักฐานต่าง ๆ เพื่อยื่นต่อนายทะเบียนได้ในการตรวจสอบคำร้องนายทะเบียนอาจให้องค์กรพัฒนาเอกชนหรือคณะกรรมการชุมชนเข้าร่วมทำการตรวจสอบด้วยได้โดยการอนุมัติจากนายอำเภอข้อ ๒๑เมื่อได้รับความเห็นของนายทะเบียนให้นายอำเภอแห่งท้องที่มีอำนาจในการพิจารณาอนุมัติหรือไม่อนุมัติให้ลงรายการสัญชาติไทยในทะเบียนบ้าน(ท.ร.๑๔) แก่ชาวไทยภูเขาหรือบุคคลบนพื้นที่สูงที่ร้องขอ ทั้งนี้ การดำเนินการให้แล้วเสร็จภายใน ๓๐วันทำการผลการพิจารณาเป็นประการใดให้แจ้งนายทะเบียนทราบเพื่อดำเนินการต่อไปกรณีที่ตรวจสอบพบความไม่ถูกต้องหรือความไม่สมบูรณ์ของคำร้องหรือเอกสารพยานหลักฐานต่างๆ ตามหลักเกณฑ์ วิธีการหรือเงื่อนไขที่กำหนดให้นายอำเภอแจ้งให้ผู้ร้องทราบเพื่อแก้ไขให้ถูกต้องหรือจัดส่งเอกสารเพิ่มเติมให้ครบถ้วนถ้าเป็นกรณีที่ไม่สามารถดำเนินการให้แก่ผู้ร้องได้ ให้แจ้งนายทะเบียนทราบภายใน ๑๕วัน นับแต่วันที่ได้มีการวินิจฉัยสั่งการพร้อมเหตุผลข้อ ๒๒เมื่อนายทะเบียนได้รับแจ้งผลการพิจารณาแล้วให้แจ้งผู้ยื่นคำร้องทราบเป็นหนังสือภายใน ๕ วัน ในกรณีที่มีคำสั่งไม่อนุมัติให้แจ้งเหตุผลแห่งการนั้นไปยังผู้ยื่นคำร้องด้วยข้อ ๒๓กรณีนายอำเภออนุมัติ ให้นายทะเบียนดำเนินการ ดังนี้(๑) กำหนดเลขประจำตัวประชาชนให้แก่ผู้ได้รับอนุมัติโดยกำหนดเลขประจำตัวประชาชนเป็นบุคคลประเภท ๘ ตามแบบพิมพ์ ท.ร.๙๘ ค. โดยแบบ ท.ร.๙๘ค. ให้สำนักทะเบียนขอเบิกจากสำนักทะเบียนกลางโดยตรงเท่านั้น(๒) เพิ่มชื่อในทะเบียนบ้านและสำเนาทะเบียนบ้าน (ท.ร.๑๔)พร้อมทั้งหมายเหตุในช่องย้ายเข้ามาจากว่า ชาวเขาหรือบุคคลบนพื้นที่สูง(...........) ตามคำร้องเลขที่ ............ ลงวันที่ .............................และนายอำเภออนุมัติ เมื่อวันที่ ........................แล้วให้นายทะเบียนลงลายมือชื่อ และวันเดือนปีกำกับไว้ หากบุคคลดังกล่าวมีสูติบัตรให้หมายเหตุการได้สัญชาติไทยไว้ด้านหลังสูติบัตรด้วยสำหรับผู้ที่ได้รับการลงรายการสัญชาติที่มีเลขประจำตัวประชาชนเดิม ให้ดำเนินการจำหน่ายโดยดำเนินการให้แล้วเสร็จภายใน ๑๐ วันทำการเว้นแต่มีเหตุขัดข้องอันเกิดจากตัวผู้ร้อง(๓) รายงานหน่วยที่เกี่ยวข้อง ดังนี้๓.๑ รายงานการลงรายการสัญชาติไทยในทะเบียนบ้าน โดยส่งแบบพิมพ์ท.ร.๙๘ ค. ตอนที่ ๒ให้สำนักทะเบียนกลางทราบภายใน ๑๐ วันทำการ สำหรับ ท.ร.๙๘ ค. ตอนที่ ๑ให้ดำเนินการตามระเบียบสำนักทะเบียนกลางว่าด้วยการจัดทำทะเบียนราษฎร พ.ศ. ๒๕๓๕และระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ พ.ศ. ๒๕๓๘ ๓.๒ สำเนาแบบพิมพ์บัญชีตามข้อ ๑๗.๓ ให้จังหวัดและสำนักทะเบียนกลางทราบภายใน ๑๐ วันทำการ๓.๓แจ้งหน่วยราชการที่มีทะเบียนประวัติของชาวไทยภูเขาหรือบุคคลบนพื้นที่สูงทราบเพื่อหมายเหตุการได้สัญชาติไทยในทะเบียนประวัติข้อ ๒๔กรณีที่นายอำเภอไม่อนุมัติผู้ยื่นคำร้องอาจอุทธรณ์คำสั่งไปยังคณะกรรมการอุทธรณ์อำเภอได้ ภายใน ๑ เดือน นับแต่วันที่ได้รับแจ้งคำสั่งเป็นหนังสือจากสำนักทะเบียนอำเภอหรือท้องถิ่นถ้าไม่อุทธรณ์ภายในระยะเวลาที่กำหนดถือว่าสิทธิการอุทธรณ์เป็นอันสิ้นสุดข้อ ๒๕การอุทธรณ์คำสั่งในระดับอำเภอให้ทำเป็นหนังสือตามแบบที่กำหนดไว้ท้ายระเบียบ ยื่นต่อนายทะเบียนแห่งท้องที่ที่ได้ยื่นคำร้องขอลงรายการสัญชาติเมื่อได้รับคำร้องอุทธรณ์แล้ว ให้นายทะเบียนตรวจคำร้องอุทธรณ์และมีคำสั่งรับหรือไม่รับคำร้องอุทธรณ์ภายใน ๗ วันถ้านายทะเบียนปฏิเสธไม่รับให้นายทะเบียนแสดงเหตุที่ไม่รับนั้นไว้ในคำสั่งทุกเรื่องไปและแจ้งเป็นหนังสือให้ผู้ยื่นคำร้องทราบถ้านายทะเบียนมีคำสั่งรับให้นายทะเบียนส่งคำร้องอุทธรณ์นั้นไปยังคณะกรรมการอุทธรณ์อำเภอ ภายใน ๑๐ วันลักษณะ ๔คณะกรรมการอุทธรณ์อำเภอข้อ ๒๖เมื่อมีรับคำร้องอุทธรณ์ให้นายทะเบียนเสนอต่อนายอำเภอเพื่อแต่งตั้งคณะกรรมการอุทธรณ์อำเภอ ภายใน ๕ วันคณะกรรมการอุทธรณ์อำเภอพิจารณาการลงรายการสัญชาติไทยในทะเบียนบ้านให้แก่ชาวไทยภูเขาประกอบด้วย(๑)ผู้เชี่ยวชาญที่มาจากฝ่ายผู้ยื่นคำร้อง จำนวน ๑ คน เป็นกรรมการ(๒)ผู้เชี่ยวชาญฝ่ายรัฐที่นายอำเภอแต่งตั้ง จำนวน ๑ คน เป็นกรรมการ(๓) ปลัดอำเภอเป็นกรรมการและเลขานุการให้กรรมการตามความในวรรคสองมีอำนาจร่วมกันในการเลือกบุคคลหนึ่งบุคคลใดในระหว่างกันให้เป็นประธานคณะกรรมการอุทธรณ์อำเภอข้อ ๒๗ เลขานุการคณะกรรมการอุทธรณ์อำเภอมีหน้าที่เรียกประชุมคณะกรรมการอุทธรณ์อำเภอ ภายใน ๑๕ วันนับแต่วันที่ได้รับคำสั่งแต่งตั้งข้อ ๒๘ ให้คณะกรรมการอุทธรณ์อำเภอมีอำนาจวินิจฉัยคำร้องอุทธรณ์และปัญหาข้อโต้แย้งในระดับอำเภอของผู้ยื่นคำร้องในการพิจารณาคำร้องถ้าคณะกรรมการอุทธรณ์อำเภอเห็นว่าพยานหลักฐานต่าง ๆที่ใช้ประกอบการพิจารณามีไม่เพียงพอคณะกรรมการอุทธรณ์อำเภอมีอำนาจเรียกบุคคลมาให้การเพิ่มเติมหรือเรียกพยานหลักฐานต่างๆ จากบุคคลหรือหน่วยงานที่เกี่ยวข้องได้ตามที่เห็นสมควรข้อ ๒๙เมื่อคณะกรรมการอุทธรณ์อำเภอได้ทำการพิจารณาคำร้อง รวมทั้งพยานหลักฐานต่างๆ เสร็จแล้วให้คณะกรรมการอุทธรณ์อำเภอมีคำวินิจฉัยชี้ขาดประการใดประการหนึ่งดังนี้(๑) ถ้าคณะกรรมการอุทธรณ์อำเภอ เห็นว่าคำร้องอุทธรณ์นั้นต้องห้ามตามระเบียบหรือกฎหมายก็ให้ยกคำร้องนั้นเสียโดยไม่ต้องวินิจฉัยในประเด็นอุทธรณ์(๒) ถ้าคณะกรรมการอุทธรณ์อำเภอ เห็นว่าคำสั่งในระดับอำเภอถูกต้องก็ให้มีคำวินิจฉัยยืนตามคำสั่งในระดับอำเภอ(๓) ถ้าคณะกรรมการอุทธรณ์อำเภอ เห็นว่าคำสั่งในระดับอำเภอไม่ถูกต้องก็ให้มีคำวินิจฉัยกลับคำสั่งในระดับอำเภอเสียและมีคำวินิจฉัยในคำร้องนั้นใหม่(๔) ถ้าคณะกรรมการอุทธรณ์อำเภอ เห็นว่าคำสั่งในระดับอำเภอถูกแต่บางส่วนและผิดบางส่วนก็ให้แก้คำสั่งในระดับอำเภอไปตามนั้นโดยมีคำวินิจฉัยยืนบางส่วนกลับบางส่วนและมีคำวินิจฉัยใหม่แทนส่วนที่กลับนั้นโดยให้มติของกรรมการอุทธรณ์อำเภอจำนวนสองในสามเสียงถือเป็นข้อยุติของกระบวนการการพิจารณาให้คณะกรรมการอุทธรณ์อำเภอทำการพิจารณาวินิจฉัยคำร้องอุทธรณ์ให้แล้วเสร็จภายใน๓๐ วัน ในกรณีที่มีเหตุจำเป็นให้ขยายระยะเวลาการพิจารณาวินิจฉัยออกไปได้อีกไม่เกิน ๒ ครั้ง ครั้งละไม่เกิน ๑๕วันข้อ ๓๐เมื่อคณะกรรมการอุทธรณ์อำเภอมีคำวินิจฉัยเป็นประการใดให้แจ้งคำวินิจฉัยพร้อมทั้งความเห็นดังกล่าวเป็นหนังสือไปยังนายอำเภอข้อ ๓๑นายอำเภอมีหน้าที่ปฏิบัติตามคำวินิจฉัยของคณะกรรมการอุทธรณ์อำเภอภายใน ๕วัน นับแต่วันที่ได้รับแจ้งคำวินิจฉัยเป็นหนังสือเว้นแต่กรณีที่มีการอุทธรณ์คำวินิจฉัยของคณะกรรมการอุทธรณ์อำเภอเมื่อนายอำเภอได้รับคำวินิจฉัยของคณะกรรมการอุทธรณ์อำเภอแล้วให้แจ้งคำวินิจฉัยนั้นแก่นายทะเบียนเพื่อดำเนินการต่อไปโดยให้นำบทบัญญัติในข้อ ๒๒และ ๒๓ มาใช้บังคับโดยอนุโลมข้อ ๓๒นายอำเภอหรือผู้ยื่นคำร้องฝ่ายใดฝ่ายหนึ่งมีสิทธิยื่นอุทธรณ์คำวินิจฉัยเช่นว่านั้นไปยังคณะกรรมการอุทธรณ์จังหวัดการอุทธรณ์ให้ทำเป็นหนังสือตามแบบที่กำหนดไว้ท้ายระเบียบยื่นต่อนายทะเบียนแห่งท้องที่ที่ได้ยื่นคำร้องขอลงรายการสัญชาติ ภายใน ๑ เดือนนับแต่วันที่ได้รับแจ้งคำสั่งเป็นหนังสือจากสำนักทะเบียนถ้าไม่อุทธรณ์ในกำหนดระยะเวลา ถือว่าสิทธิการอุทธรณ์เป็นอันสิ้นสุดลักษณะ ๕คณะกรรมการอุทธรณ์จังหวัดข้อ ๓๓ให้มีคณะกรรมการอุทธรณ์จังหวัด พิจารณาการลงรายการสัญชาติไทยในทะเบียนบ้านให้แก่ชาวไทยภูเขาหรือบุคคลบนพื้นที่สูงโดยให้ผู้ว่าราชการจังหวัดแต่งตั้ง ประกอบด้วย(๑) ปลัดจังหวัด เป็นประธาน(๒) นักวิชาการผู้เชี่ยวชาญเฉพาะด้าน เป็นกรรมการจำนวน๒ คน(๓) จ่าจังหวัด เป็นกรรมการและเลขานุการ(๔) ผู้ช่วยจ่าจังหวัด เป็นกรรมการและผู้ช่วยเลขานุการให้ปลัดจังหวัดมีอำนาจเสนอแต่งตั้งนักวิชาการหรือข้าราชการผู้เชี่ยวชาญเฉพาะด้านจากสาขาวิชากฎหมาย ประวัติศาสตร์ ภาษาศาสตร์ชาติพันธุ์วรรณนา เป็นกรรมการในคณะกรรมการอุทธรณ์จังหวัดตามวรรคต้นข้อ ๓๔เมื่อได้รับคำร้องอุทธรณ์แล้วให้นายทะเบียนส่งคำร้องอุทธรณ์ต่อคณะกรรมการอุทธรณ์จังหวัดภายใน ๕ วันข้อ ๓๕เลขานุการคณะกรรมการอุทธรณ์จังหวัดมีหน้าที่เรียกประชุมคณะกรรมการอุทธรณ์จังหวัด ภายใน ๑๕ วันนับแต่วันที่ได้รับอุทธรณ์ข้อ ๓๖อำนาจและหน้าที่ของคณะกรรมการอุทธรณ์จังหวัด ให้นำบทบัญญัติในลักษณะ ๔ว่าด้วยคณะกรรมการอุทธรณ์อำเภอ มาใช้บังคับด้วย โดยอนุโลมข้อ ๓๗เมื่อคณะกรรมการอุทธรณ์จังหวัดมีคำชี้ขาดอุทธรณ์แล้วให้แจ้งคำชี้ขาดเป็นหนังสือไปยังนายอำเภอ และได้นำบทบัญญัติในข้อ ๓๑มาใช้บังคับโดยอนุโลมคำชี้ชาดของคณะกรรมการอุทธรณ์จังหวัดกรณีถ้าเป็นข้อเท็จจริงถือว่าเป็นที่สุดของกระบวนการลงรายการสัญชาติไทยในทะเบียนบ้านของชาวไทยภูเขาหรือบุคคลบนพื้นที่สูงตามระเบียบนี้แต่ถ้าเป็นข้อกฎหมายผู้ร้องหรือนายอำเภอสามารถยื่นอุทธรณ์มายังคณะกรรมการอุทธรณ์ส่วนกลางได้ตามแบบที่กำหนดท้ายระเบียบนี้ภายใน๑ เดือนนับแต่ได้รับแจ้งเป็นหนังสือจากสำนักทะเบียนถ้าไม่อุทธรณ์ภายในกำหนดระยะเวลาถือว่าสิทธิการอุทธรณ์เป็นอันสิ้นสุดลักษณะ ๖คณะกรรมการอุทธรณ์ส่วนกลางข้อ ๓๘ให้มีคณะกรรมการอุทธรณ์ส่วนกลางพิจารณาการลงรายการสัญชาติไทยในทะเบียนบ้านให้แก่ชาวไทยภูเขาหรือบุคคลบนพื้นที่สูงโดยผู้อำนวยการทะเบียนกลางแต่งตั้ง ประกอบด้วย(๑) รองผู้อำนวยการทะเบียนกลาง(ผู้อำนวยการสำนักบริหารการทะเบียน) เป็นประธาน(๒) ผู้ช่วยผู้อำนวยการทะเบียนกลาง(ผู้อำนวยการส่วนการทะเบียนราษฎร) เป็นกรรมการ(๓) นักวิชาการผู้เชี่ยวชาญเฉพาะด้าน เป็นกรรมการ จำนวน ๓ คน(๔) หัวหน้าฝ่ายทะเบียนชนกลุ่มน้อย ส่วนการทะเบียนราษฎรเป็นกรรมการและเลขานุการ(๕) หัวหน้างานกฎหมายและระเบียบชนกลุ่มน้อยส่วนการทะเบียนราษฎรเป็นกรรมการ และผู้ช่วยเลขานุการให้รองผู้อำนวยการทะเบียนกลางมีอำนาจเสนอผู้อำนวยการทะเบียนกลางแต่งตั้งนักวิชาการผู้เชี่ยวชาญเฉพาะด้านจากสาขาวิชากฎหมาย ประวัติศาสตร์ ภาษาศาสตร์ชาติพันธุ์วรรณนา ให้เป็นกรรมการในคณะกรรมการอุทธรณ์ส่วนกลางตามวรรคต้นข้อ ๓๙เมื่อได้รับคำร้องอุทธรณ์แล้วให้นายทะเบียนส่งคำร้องอุทธรณ์ต่อคณะกรรมการอุทธรณ์ภายใน ๕ วันข้อ ๔๐เลขานุการคณะกรรมการอุทธรณ์ส่วนกลาง มีหน้าที่เรียกประชุมคณะกรรมการอุทธรณ์ภายใน๑๕ วัน นับแต่วันที่ได้รับคำร้องอุทธรณ์ข้อ ๔๑อำนาจและหน้าที่ของคณะกรรมการอุทธรณ์ส่วนกลาง ให้นำบทบัญญัติในลักษณะ๔ ว่าด้วยคณะกรรมการอุทธรณ์อำเภอมาใช้บังคับด้วยโดยอนุโลมข้อ ๔๒เมื่อมีคำชี้ขาดอุทธรณ์แล้วให้แจ้งคำชี้ขาดเป็นหนังสือไปยังผู้ว่าราชการจังหวัดและให้ผู้ว่าราชการจังหวัดแจ้งนายอำเภอและให้นำบทบัญญัติในข้อ ๓๑ มาใช้บังคับโดยอนุโลมคำชี้ขาดของคณะกรรมการอุทธรณ์ส่วนกลางถือว่าเป็นที่สุดของกระบวนการลงรายการสัญชาติไทยในทะเบียนบ้านของชาวไทยภูเขาหรือบุคคลบนพื้นที่สูงตามระเบียบนี้ลักษณะ๗ การเพิกถอนทะเบียนรายการสัญชาติข้อ ๔๓กรณีผู้ที่ได้รับการลงรายการสัญชาติไทยในทะเบียนบ้านโดยมิชอบด้วยกฎหมายหรือระเบียบหรือแจ้งข้อความอันเป็นเท็จหรือแสดงหลักฐานอันเป็นเท็จหรือมีการรับรองโดยผิดจากความเป็นจริงให้นายทะเบียนยื่นเรื่องต่อนายอำเภอเพื่อให้นายอำเภอวินิจฉัยปัญหาและดำเนินการเพิกถอนการลงรายการสัญชาติไทยโดยจำหน่ายชื่อและรายการบุคคลออกจากทะเบียนบ้านตามกฎหมายว่าด้วยการทะเบียนราษฎรและระเบียบที่เกี่ยวข้องภายหลังจากการเพิกถอนตามความในวรรคแรกแล้วให้นายทะเบียนดำเนินการลงรายการสถานะที่แท้จริงของบุคคลนั้นในทะเบียนราษฎรตามกฎหมายและระเบียบที่เกี่ยวข้องเมื่อดำเนินการเพิกถอนรายการสัญชาติไทยของบุคคลใดแล้วให้รายงานต่อสำนักทะเบียนกลางพร้อมทั้งสำเนาให้ส่วนการทะเบียนราษฎรทราบด้วยข้อ ๔๔ เมื่อบุคคลบนพื้นที่สูงเสียสัญชาติไทยตามกฎหมายว่าด้วยสัญชาติแล้วให้นายทะเบียนดำเนินการเพิกถอนรายการสัญชาติไทยของบุคคลดังกล่าวออกจากทะเบียนและให้นำความในวรรคสองและวรรคสามในข้อ ๔๓ มาดำเนินการต่อไปโดยอนุโลมภาค ๓การพิจารณาลงรายการสถานะของบุคคลซึ่งได้รับอนุญาตให้มีถิ่นที่อยู่ในราชอาณาจักร ข้อ ๔๕การพิจารณาว่าบุคคลบนพื้นที่สูงผู้ใดเป็นผู้ได้รับอนุญาตให้มีถิ่นที่อยู่ในราชอาณาจักรให้นายทะเบียนพิจารณาตามกฎหมายว่าด้วยคนเข้าเมืองและกฎหมายว่าด้วยการทะเบียนคนต่างด้าวรวมทั้งระเบียบที่เกี่ยวข้องข้อ ๔๖เมื่อปรากฎว่าบุคคลบนพื้นที่สูงผู้ใดเป็นผู้ได้รับอนุญาตให้มีถิ่นที่อยู่ในราชอาณาจักรให้นายทะเบียนดำเนินการเพิ่มชื่อและรายการบุคคลนั้นลงในทะเบียนบ้าน(ท.ร.๑๔)เมื่อได้รับคำร้องขอเพิ่มชื่อในทะเบียนบ้านจากบุคคลดังกล่าวโดยให้ปฏิบัติตามวิธีและขั้นตอนซึ่งบัญญัติไว้ในกฎหมายว่าด้วยการทะเบียนราษฎรและระเบียบต่างๆ ที่เกี่ยวข้องข้อ ๔๗ในกรณีที่บุคคลบนพื้นที่สูงซึ่งอ้างตนว่าเป็นผู้ได้รับอนุญาตให้มีถิ่นที่อยู่ในราชอาณาจักรได้รับการเพิ่มชื่อลงในทะเบียนบ้านโดยมิชอบด้วยกฎหมายหรือระเบียบหรือแจ้งข้อความอันเป็นเท็จหรือแสดงหลักฐานอันเป็นเท็จหรือมีการรับรองโดยผิดจากความเป็นจริงให้นายทะเบียนยื่นเรื่องต่อนายอำเภอเพื่อให้นายอำเภอวินิจฉัยปัญหาและดำเนินการจำหน่ายชื่อและรายการบุคคลออกจากทะเบียนบ้าน(ท.ร.๑๔) ตามกฎหมายว่าด้วยการทะเบียนราษฎรและระเบียบที่เกี่ยวข้องภายหลังจากการเพิกถอนตามความในวรรคแรกแล้วให้นายทะเบียนดำเนินการลงรายการสถานะที่แท้จริงของบุคคลนั้นในทะเบียนราษฎรตามกฎหมายและระเบียบที่เกี่ยวข้องและให้นำความในวรรคสองและวรรคสามในข้อ๔๓ มาดำเนินการต่อไปโดยอนุโลมข้อ ๔๘เมื่อบุคคลบนพื้นที่สูงถูกเพิกถอนการอนุญาตให้มีถิ่นที่อยู่ในราชอาณาจักรตามกฎหมายว่าด้วยคนเข้าเมืองให้นายทะเบียนดำเนินการตามข้อ ๔๔ โดยอนุโลมภาค ๔การพิจารณาลงรายการสถานะของบุคคลที่ได้รับอนุญาตให้อยู่ในราชอาณาจักรเป็นการชั่วคราว ข้อ ๔๙การพิจารณาว่าบุคคลบนพื้นที่สูงผู้ใดเป็นผู้ได้รับอนุญาตให้อยู่ในราชอาณาจักรเป็นการชั่วคราวให้นายทะเบียนพิจารณาตามกฎหมายว่าด้วยคนเข้าเมือง รวมทั้งระเบียบที่เกี่ยวข้องข้อ ๕๐การเพิ่มชื่อบุคคลบนพื้นที่สูงซึ่งเป็นผู้ได้รับอนุญาตให้อยู่ในราชอาณาจักรเป็นการชั่วคราวลงในทะเบียนบ้าน (ท.ร.๑๓) และการเพิกถอนทะเบียนให้นำบทบัญญัติในข้อ ๔๖ และ ๔๗มาใช้บังคับโดยอนุโลมข้อ ๕๑เมื่อบุคคลบนพื้นที่สูงถูกเพิกถอนการอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองหรือระเบียบที่เกี่ยวข้อง ให้นายทะเบียนดำเนินการตามข้อ ๔๔ โดยอนุโลมภาค ๕การพิจารณาลงรายการสถานะของบุคคลที่ได้รับการผ่อนผันให้อยู่ในราชอาณาจักรเป็นการชั่วคราว ข้อ ๕๒การพิจารณาว่าบุคคลบนพื้นที่สูงผู้ใดเป็นผู้ได้รับการผ่อนผันตามมติคณะรัฐมนตรีซึ่งอาศัยอำนาจตามกฎหมายว่าด้วยคนเข้าเมืองให้อยู่ในราชอาณาจักรเป็นการชั่วคราวนั้นให้นายทะเบียนพิจารณาตามกฎหมายว่าด้วยคนเข้าเมืองรวมทั้งมติคณะรัฐมนตรีและระเบียบที่เกี่ยวข้องข้อ ๕๓บุคคลบนพื้นที่สูงที่ได้รับการผ่อนผันตามมติคณะรัฐมนตรีซึ่งอาศัยอำนาจตามกฎหมายว่าด้วยคนเข้าเมืองให้อยู่ในราชอาณาจักรเป็นการชั่วคราวให้นายทะเบียนดำเนินการเพิ่มชื่อและรายการบุคคลนั้นลงในทะเบียนบ้าน(ท.ร.๑๓) เมื่อนายทะเบียนได้รับคำร้องขอเพิ่มชื่อในทะเบียนบ้านจากบุคคลดังกล่าวโดยให้ปฏิบัติตามวิธีและขั้นตอนซึ่งบัญญัติไว้ในกฎหมายว่าด้วยการทะเบียนราษฎรและระเบียบต่างๆ ที่เกี่ยวข้องข้อ ๕๔การเพิกถอนทะเบียนของบุคคลบนพื้นที่สูงซึ่งอ้างว่าเป็นบุคคลที่ได้รับการผ่อนผันให้อยู่ในราชอาณาจักรเป็นการชั่วคราวตามมติคณะรัฐมนตรีซึ่งอาศัยอำนาจตามกฎหมายว่าด้วยคนเข้าเมืองให้นำบทบัญญัติในข้อ๔๓ มาใช้บังคับโดยอนุโลมข้อ ๕๕เมื่อมติคณะรัฐมนตรีซึ่งผ่อนผันให้บุคคลบนพื้นที่สูงนั้น ๆให้อยู่ในราชอาณาจักรเป็นการชั่วคราวได้สิ้นสุดให้นายทะเบียนดำเนินการเพิกถอนสถานะบุคคลดังกล่าวออกจากทะเบียนและให้นำความในวรรคสองและวรรคสามในข้อ๔๓ มาดำเนินการต่อไปโดยอนุโลมบทเฉพาะกาล ข้อ ๕๖การบังคับการตามระเบียบฉบับนี้ไม่มีผลให้ความสมบูรณ์ในการลงรายการสัญชาติไทยในทะเบียนบ้านให้แก่ชาวไทยภูเขาที่ได้ดำเนินการไปแล้วตามระเบียบสำนักทะเบียนกลางว่าด้วยการพิจารณาลงรายการสัญชาติไทยในทะเบียนบ้านให้แก่ชาวไทยภูเขาพ.ศ. ๒๕๓๕ แก้ไขเพิ่มเติม ฉบับที่ ๒ พ.ศ. ๒๕๓๙ เสียไปข้อ ๕๗คำร้องขอลงรายการสัญชาติทั้งหลายที่ได้ยื่นไว้แล้วและอยู่ในระหว่างการพิจารณาไม่ว่าในระดับอำเภอหรือจังหวัดก่อนวันใช้ระเบียบสำนักทะเบียนกลางว่าด้วยการพิจารณาลงรายการสถานะบุคคลในทะเบียนราษฎรให้แก่บุคคลบนพื้นที่สูงพ.ศ. ๒๕๔๓ ฉบับนี้ ให้ใช้บังคับตามระเบียบใหม่เว้นแต่คำร้องที่อยู่ในระดับจังหวัดให้ผู้ว่าราชการจังหวัดเป็นผู้มีอำนาจอนุมัติการลงรายการสัญชาติของคำร้องนั้นแต่ในกรณีที่ผู้ยื่นคำร้องต้องการอุทธรณ์คำอนุมัติดังกล่าวให้นำคำร้องอุทธรณ์นั้นเสนอต่อคณะกรรมการอุทธรณ์ส่วนกลางโดยตรงประกาศณ วันที่ ๒๑ เมษายน พ.ศ. ๒๕๔๓ปริญญา นาคฉัตรีย์ผู้อำนวยการทะเบียนกลาง[เอกสารแนบท้าย]๑. คำร้องขอลงรายการในทะเบียนบ้านตามระเบียบสำนักทะเบียนกลางว่าด้วยการพิจารณาลงรายการสถานะบุคคลในทะเบียนราษฎรให้แก่บุคคลบนพื้นที่สูง พ.ศ.๒๕๔๓๒.คำรับรองของพยานบุคคลในการขอลงรายการสถานะตามระเบียบสำนักทะเบียนกลางว่าด้วยการพิจารณาลงรายการสถานะบุคคลในทะเบียนราษฎรให้แก่บุคคลบนพื้นที่สูง พ.ศ.๒๕๔๓๓. แบบพิมพ์ลายพิมพ์นิ้วมือ๔. คำแนะนำในการพิมพ์ลายนิ้วมือ ๕. แบบคำอุทธรณ์ยื่นต่อคณะกรรมการอุทธรณ์อำเภอ...............(ของผู้ร้อง)๖. แบบคำอุทธรณ์ยื่นต่อคณะกรรมการอุทธรณ์จังหวัด...............(ของผู้ร้อง)๗. แบบคำอุทธรณ์ยื่นต่อคณะกรรมการอุทธรณ์จังหวัด.(สำหรับนายอำเภอ)๘. แบบคำอุทธรณ์ยื่นคำคณะกรรมการอุทธรณ์ส่วนกลาง (ของผู้ร้อง)๙. แบบคำอุทธรณ์ยื่นต่อคณะกรรมการอุทธรณ์ส่วนกลางสำหรับนายอำเภอ(ดูข้อมูลจากภาพกฎหมาย)ดวงเพ็ญ/พิมพ์๖ มิถุนายน ๒๕๕๗ปริญสินีย์/ผู้ตรวจ๙ มิถุนายน ๒๕๕๗[๑] ราชกิจจานุเบกษาเล่ม ๑๑๗/ตอนพิเศษ ๘๖ ง/หน้า ๒๗/๒๘ สิงหาคม ๒๕๔๓